Výrobník ľadu, rovnako ako aj nápojový automat, potrebuje pre svoju správnu funkčnosť prísun pitnej vody. V tomto ohľade tak rozlišujeme americké chladničky s pripojením na prívod vody a americké chladničky bez pripojenia na prívod vody. Jednoduchšie na obsluhu budú tie z prvej kategórie. Vďaka stálemu prísunu z vodovodného potrubia sa totiž môžete tešiť na pohár vždy dokonalo vychladenej a prefiltrovanej vody. V prípade, že pripojením na prívod vody chladnička nedisponuje, budete ju musieť do nádoby dolievať manuálne. Tento proces je nevýhodný najmä preto, že musíte vopred myslieť na dopĺňanie zásobníka.